UFO-Mail nr. 217 


Skandinavisk UFO Information 

Danmarks UFO Forening 



15. juni 2016 


Vogt dig for efterligninger! 

Fra tid til anden bliver vi i SUFOI gjort opmærksom på en hjemmeside, som giver sig 
ud for at være en hjemmeside, vi står bag, fordi der er gengivet 
observationsrapporter og andet indhold frawww.ufo.dk. Men der er naturligvis tale 
om pirateri og tyveri af vores arbejde. SUFOI står bag 
www.ufo.dk og www.sufoi.dk og ingen andre hjemmesider. 

Af Kim Møller Hansen 

Vi har gennem årene oplevet, at nogle (ganske få) vil nasse på foreningens arbejde og renommé i 
stedet for selv at udføre et stykke ærligt arbejde. Fx har vi set dårligt producerede blade, som har 
heddet noget med ufo-et-eller-andet, og hvor væsentlige dele af indholdet var planket fra vores 
tidsskrift UFO-Nyt. I mange tilfælde har den håbefulde bladsmører haft gang i en kopimaskine og 
direkte lavet kopier af udvalgte UFO-Nyt-årti kl er, så det i det mindste var let at genkende kilden. 

I vores såkaldte digitale tidsalder er det blevet meget let at lege udgiver på andres bekostning. Vi 
ser både hjemmesider, som: 

. har lavet biblioteker med SUFOI's gratis e-bøger og har reklameindtægter på denne 
downloadservice 

• gengiver indhold fra www.ufo.dk uden tilladelse 

• har et domænenavn, der er identisk med eller meget tæt på særegne begreber og titler 
tilknyttet SUFOI - sikkert med det formål at opnå en forveksling og dermed tillokke besøgende. 

Sidstnævnte kategori af kriminelle er ofte meget bevidste om, at de krænker SUFOI's rettigheder, 
hvilket afsløres, når de tilbyder, at vi da kan købe det pågældende domænenavn for et „passende 
beløb". I sådanne tilfælde har vi haft den tvivlsomme ære at være i nærkontakt med en af nettets 
domænehajer. 



SUFOI har et varemærkebeskyttet logo og rettighederne til bl.a. navnet UFO-Nyt 

I det omfang vi opdager krænkelserne, kontakter vi de pågældende hjemmesiders ejere og beder 
dem om at holde sig til loven og fjerne det ulovlige indhold. Sker det ikke, tager vi retslige skridt. 
Vores henvendelser til kopipiraterne skyldes ikke, at vi skal beskytte en millionforretning (som 
bekendt drives foreningen af ulønnede frivillige og har begrænsede indtægter 

ved materialesalg og støttebeløb), men: 

• Vi bryder os grundlæggende ikke om tyveri. Det er faktisk strafbart, og manglende kendskab til 
loven kan ikke bruges som undskyldning. 

. Foreningens medlemmer har siden 1957 opbygget et brand, som vi ikke vil have, at andre 
misbruger eller nasser på. Der er igennem mange år lagt mange menneskelige og økonomiske 
ressourcer i at skabe velrenommerede tidsskrifter som UFO-Nyt og UFO-Vision, udgive utallige 
bøger og hæfter og producere velresearchet og seriøst indhold om ufomyten på www.ufo.dk. 
Det brand vil vi ikke have ødelagt eller svækket. 

Lovgivningen vedr. ophavsret og domænehajer er ganske klar - og vi kender paragrafferne. I 
øjeblikket er flere af nettets platugler i kikkerten. 

Skriv gerne til Skandinavisk UFO Information - SUFOI, hvis du støder på en hjemmeside, som 
gengiver indhold frawww.ufo.dk, eller som på anden måde krænker SUFOI's ophavsret. 

Vi antager, at langt de fleste ufo-interesserede netbrugere er ganske fornuftige og lovlydige. Hvis du 
i en eller anden sammenhæng gerne vil linke til eller gengive indhold fra www.ufo.dk, så skriv til os. 
Det er god skik altid at spørge om tilladelse til at citere, og vi skal nok finde en løsning. En væsentlig 
del af SUFOI's formål og arbejde handler jo om at give offentligheden velinformeret viden om 
ufomyten. 






Nyt fra SUFOI's Fotoafdeling 

Af Ole Henningsen 


5250 Odense SV 17. januar 2016 

Jeg tog en søndag et par fotos af nogle pudsige „striber" på himlen. Billederne taget søndag ved 
solnedgang fra Dalum, Odense SV. 

Det stod tilsyneladende helt stille - som på billederne - i lang tid (mere end 5 min) opad rettet - i 
modsætning til flyene, der bevæger sig på kryds og tværs hele tiden - jeg skrev til Planetariet for at 
høre om de vidste hvad det var, men de henviste mig til SUFOI:-) Måske I har et kvalificeret gæt? 


Sadan lød henvendelsen fra en observatør i Dalum sydvest for Odense. 

De to modtagen fotos (her det ene vist med indsat 
udsnitsforstørrelse) viser begge ovenstående aftegning. 
Fotografen har zoomet kraftigt ind på aftegningen. 
SUFOI's Fotoafdeling er ikke i tvivl om, at der er tale om contrail 
(kondensstribe) fra et fly med kurs nogenlunde på vej mod 
fotografen (deraf den tilsyneladende „lodrette" 
bevægelsesretning) og kraftigt belyst af den nedgående sol. Ud 
fra fotografiernes exif-data og fotografens tidsangivelser er der 
med stor sandsynlighed tale om et Ryan Air fly på vej fra Bruxelles 
til Stockholm i godt 11 kilometers højde. 


4760 Vordingborg 9. januar 2016 

Henvendelsen fra observatøren lød: 

Hej jeg så et underligt glimt lørdag nat, har også filmet det. Det var ikke en stjerne eller noget. 
Har i evt. lagt mærke tiI noget mærkeligt??? 

I en følgende mail hed det bl.a.: 

Jeg skrev jo en mail ti I jer, at jeg har set noget mystisk på himlen lørdag nat omkring kl. 23. 

Jeg bor udenfor Vordingborg. - Jeg Sad og lyttede til musik, da mine hunde gøede, så jeg kiggede 
ud af vinduet for at se om der var nogen. 

Der var så ikke nogen, men jeg kom til at kigge om på nattehimlen og tænkte, hvor er det flot med 
alle de stjerner, da jeg synes en skilte sig ud. Den var meget lysere og lidt større og grunden til at 
jeg så tog min mobil telefon og optog det var, at den stod og blinkede underligt, sådan gør en 
stjerne jo ikke. 

Jeg tog mobiltelefonen og zoomede ind alt det, jeg kunne og optog det. - Jeg har 3 optagelser af 
det, men sender den, hvor jeg ikke lige råber af hundene på. 



















Senere da jeg ved 01.30 tiden ca. kiggede, ud af vinduet i ren nysgerrighedså var det blinkende 
objekt kommet højere op på himlen, som om det var på vej højere op eller væk. 



På denne sammenstilling af 4 enkeltbilleder fra det modtagne videomateriale 
ses, hvorledes lyset ser ud til at ændre sig og skifte farve. 


Udskrift fra planetarieprogrammet Starry Night viser den 
stærktlysende planet Jupiter på den position på himlen, 
som af observatøren er nævnt i rapporten til SUFOI. 
Observatøren nævner endvidere: 

Senere da jeg ved 01.30 tiden ca. kiggede, ud af vinduet 
i ren nysgerrighed , så var det blinkende objekt kommet 
højere op på himlen , som om det var på vej højere op 
eller væk. 

Dette bekræfter netop, at der er tale om et astronomisk 
fænomen, i dette tilfælde: Planeten Jupiter. 

Det er ganske almindeligt, at både stjerner og planeter 
"blinker" på himlen. På visse tidspunkter mere end 
andre. Helt afhængig af bl.a. vejrforholdene. 

Der kan læses mere herom i: 
„Når du ser et stjerneskud" på www.ufo.dk - Himlens 
fænomener: 

http://www.sufoi.dk/e-boger/hefter/Naar%20du%20ser%20et%20stjerneskud.pdf 

Planeter på himlen 

I den senere tid har SUFOI's Fotoafdeling modtaget flere andre henvendelser om observationer og 
optagelser af lys på himlen. Optagelser fra november og december 2015 har eksempelvis nemt 
kunnet identificeres som planeten Venus, ligesom nyere optagelser fra maj/juni 2016 skyldes 
planeterne Jupiter (på vesthimlen) og Saturn på sydhimlen. 

Læse om lyse nætter og planeterne på himlen i juni på Tycho Brahe Planetariums site: 
http://planetariet.dk/artikel/lyse-n%C3%A6tter-og-planeter-i- 
juni?utm_source=AstroNyt&utm_campaign=7f400f8e31- 
RSS_EMAIL_CAMPAIGN&utm_medium=email8aJtm_term=0_d3f45f5000-7f400f8e31-338981225. 

Indonesien april 2016 

Jeg og min ven rejser rundt i Indonesien. Min ven tog dette billede og synes det ser besynderligt ud. 
Jeg modtager i forvejen jeres nyhedsbrev og synes det er spændende og relevant. Har selv skrevet 
min srp om ufo'er og roswell fænomenerne i gymnasiet. 

Billedet er nok omkring 2-3 uger gammelt. Det taget ved stranden , Ujung Genteng, Vest Java, 
Indonesien. 


+S/2003 J19 

~ Jupiter 
-S/2003 32 

* - S/2003 JIO 






Det er taget med et kamera fra en IPhone 5S. Ingen effekter eller noget som helst er tilføjet. 
Håber på en forklaring fra jer på hvad det kan være. Også selvom det ikke er noget udover det 
sædvanlige. 

Glæder mig til at høre fra jer! 



SUFOI's konklusion 

Der er tale om en refleks i kameraets objektiv forårsaget af det skarpe lys fra Solen. 

Hvis man forsyner originalfotoet med diagonalstreger for at markere billedets midtpunkt, kan man 
diametralt modsat midtpunktet se årsagen til den blå aftegning = Solen. 

Vi har i årenes løb modtaget flere lignende optagelser taget med forskelligartede kameraer. 
Visse af optagelserne er omtalt i UFO-Mail, bl.a.: 

http://www.ufo.dk/ufo-mails/um-2013/uml3-155.php. 

Effekten optræder også i en anden fotosag fra 19. september 2009 fra Anholt. Omtalen kan ses på 
adressen: 

http://www.sufoi.dk/ufo-mails/um-2010/uml0-114.php 
samt http://www.sufoi.dk/ufo-mails/um-2011/umll-125.php. 

7470 Karup 27. maj 2016 

SUFOI's Fotoafdeling har modtaget en lille videosekvens til undersøgelse, og observatøren anfører 
bl.a.: 

Jeg stod op i nat og kiggede ud af min terrassedør. Oppe på himlen så jeg et stort rundt lysende 
objekt (grøn/blå). Ikke så højt oppe. 

Objektet havde en fast kurs. Jeg åbnede terrassedøren , og kunne ikke høre noget støj fra objektet, 
blot en form for susende lyd. Er tidligere konstabel i flyvevåbenet. Derfor er jeg/vi vant til at se 
diverse flyvemaskiner > og dette var ikke noget fly. 

Jeg har filmet objektet med min mobil. Kunne i have interesse i at undersøge dette nærmere? Jeg er 
af den opfattelse , at jeg her har oplevet et uidentificeret flyvende objekt?? 




Stillbillede fra den modtagne videosekvens med ændrede lys- og 
kontrastforhold for at tydeliggøre det observerede og filmede lys på himlen. 


I en opfølgende mail beretter observatøren bl.a.: 

Ja det er desværre ikke filmet særlig godt. Det er om natten 27. maj og kl. er ca. 00:35 - 00:40. 
Objektet kommer flyvende fra sydvest og forsvinder i sydøstlig retning, som jeg lige kan placere det. 
Den virker til at holde en fast kurs samt højde og hastighed. Jeg vil estimere varigheden af 
observationen til at være ca. 45 sek. - 1 min. Flyvehøjden er svær at klarlægge, men omkring sky 
højde. Måske lidt højere. Der kommer ikke motor lyd fra objektet, men nærmere en susende måske 
sugende lyd. Fornemmer den flyver let og ubesværet hen over himlen. Objektet er meget skarpt 
oplyst og virker rundt. 

SUFOI's konklusion og kommentarer 

På en meget rystet videooptagelse ses et lille lidt utydeligt lys på en mørk himmel. Selve den 
modtagne fil er meget lille, så lyset omfatter kun ganske få pixels. Dette giver naturligvis meget få 
data at arbejde med rent teknisk. 

Til gengæld har observatøren været så nøjagtig i de fleste af angivelserne, at det ligger lige for at 
kunne identificere lyset på himlen som værende ISS, Den Internationale Rumstation. 

Dato: 27. maj 2016 

Kredslob: 402 x 403 km, 51,6° (Epoke: 6. juni) 


Begivenhed 

Tid 

Hojde Azimut 

Afstand (km) Lysstyrke 

Solhøjde 

Star op 

00:30:28 

0« 

241°(VSV) 

2.315 

0,3 

-13,4° 

Nar hojden 10° 

00:32:37 

10° 

233® (SV) 

1.457 

-0,8 

-13,4° 

Storste hojde 

00:35:39 

37° 

165® (SSO) 

651 

-2,8 

-13,5° 

Faldet til hojde 10° 

00:38:42 

10° 

96®(0) 

1.459 

-0,7 

-13,5° 

Gar ned 

00:40:52 

0° 

OO 

00 

o 

o 

2.320 

0,5 

-13,6° 


Som det ses af disse data fra Heavens Above kunne ISS observeres på sydhimlen 
> bevægende sig fra ca. sydvest til ca. sydøst denne dato på nøjagtigt det tidspunkt, 
ABovh hvor vor mand i Karup havde sin observation. 

Læs mere om observationer af ISS og sitet Heavens Above: 

http://www.sufoi.dk/arkiv/arkiv-hn/iss-obs.php 
og http://www.heavens-above.com/. 





















Løst og facts 

Af Ole Henningsen 

Jens Martin Knudsen på Mars-kortet 



Jens Martin Knudsen ved 
foredrag i 
Stormarkskirken, 

Nakskov, 5. oktober 2004. 


Den legendariske danske Marsforsker Jens Martin Knudsen er blevet 
hædret af NASA ved at få opkaldt et område på planeten Mars efter sig. 
Det fortæller lektor Morten Bo Madsen, leder af Mars-gruppen på Niels 
Bohr Institutet ved Københavns Universitet. Han har arbejdet sammen 
med Jens Martin Knudsen siden starten af den danske Marsforskning 
midt i 1990'erne. 

Stedet får navnet Knudsen Ridge og har en meget smuk beliggenhed 
ved Endeavour Krateret tæt ved ækvator. Det er NASA, der i anledning 
af 12 års jubilæet for Mars Exploration Roveren, Opportunity ønsker at 
ære mindet om Jens Martin Knudsen. 

Læs mere på Nils Bohr Institutets site om Jens Martin Knudsen og 
Morten Bo Madsens nuværende Marsforskning og arbejdsopgaver for 
NASA: 

http://www.nbi.ku.dk/Nyheder/nyheder_16/sted-paa-mars-navngives- 


Foto: oie Henningsen efter-mars-forsker-jens-martin-knudsen/# 




DR om UFO'er i den amerikanske valgkamp 

og ny bogudgivelse 




PI Eftermiddag 

S^WDT OffPl II MAJ 2016. KL U,03-1&00 

Det kan godt rare, at Europa sidder og ryster lidt i buksen ved tanken om Donald Tramp som 
USA’s næste præsident. Men Hilian Clinton er nu også god for de skæv e indfald. Nu liar hun for 
eksempel luftet sut overbevisning om, at der har været væsener fra andre planeter på Jorden og 
lovet, at hun vil åbne USA's rigtige X-files. hvis hun bliver præsident. Og det er populært i landet, 
hvor mange er sikre på. at *der er noget derude’ Vi dykker ned i Clintons tanker og den 
amerikanske ITO-sjæl En ellers hojt estimeret fotograf er kommet i klemme, fordi det viser sig. at 
lian har forskonnet dem i Photoshop, Det har for været en næsten religiøs debat mellem 
fotografer, om man må den slags Men de fleste gor det. og i dag tager vi manipulations 
temperaturen i tnlledb ranchen. Hvor meget gor man ved fotos i aviserne - og hvor meget i 
magasiner? Og hvad tænker fotografen selv? Og så er der nyt om Bertel Haarders 
Danmarks kanon om besog af avantgarde musikeren Laurie Andersen, om bæredygtigt modetoj 
og en direkte linje til filmfestivalen i Cannes Værter Jesper Dein og Karen Secher 


INDSLAG 

Dagens kulturvejleder fortæller om en nv 
bogmesse for de små Medvirkende. 
Marianne Punip; turistchef i Skanderborg 


15:04 

U.S.A/U.F.O 

En ny spiller har meldt sig på banen i den 
amerikanske valgkamp. Egentlig har denne 
spiller spøgt i don amerikanske bevidsthed 
i årtier, og det er selvom han eller hun eller 
hen eller dét - slet ikke er her fra planeten. 

Da Hiltary Clinton var gæst hos talkshow 
værten Jimmy Kimmel for en måneds tid 
siden, sagde hun blandt andet, at hun ikke 
kan afvise, at rutnvæseoer har været forbi 
(orden. Hun vil gerne se på, hvilke 
informationer myndighederne ligger inde 
med og lægge dem frem for 
offentligheden. Hvis hun altså bliver 
præsident Vi taler om besøg fra det ydre 
rum. Har de været her, rumvæsenerne. Og 
er der i så fald nogen, der ved det, men 
holder det hemmeligt for offentligheden? 
Medvirkende: Thomas Ærvold Bjerre; lektor 
ved Amenkanske Studier på SDUI Tobias 
Setnæs Markussen. fotograf 

15:20 «j) ttø 

Æres-Guldpalme i Cannes 

Clint Eastvvooi Woody Allen, Agnes \ arda 
og Benmide Bertolucci har fået én. Om n 
dage bliver der uddelt én til. em. Vis mere 


PI Eftermiddag 

Sendt i DR PI, 11 maj 2016, kl. 14:03-16:00 

Det kan godt være, at Europa sidder og ryster lidt i buksen ved tanken om Donald Trump som USA's 
næste præsident. Men Hillary Clinton er nu også god for de skæve indfald. Nu har hun for eksempel 
luftet sin overbevisning om, at der har været væsener fra andre planeter på Jorden og lovet, at hun 
vil åbne USA's rigtige X-files, hvis hun bliver præsident. Og det er populært i landet, hvor mange er 
sikre på, at „der er noget derude". Vi dykker ned i Clintons tanker og den amerikanske UFO-sjæl... 


15:04 USA/UFO 

En ny spiller har meldt sig på banen i den amerikanske valgkamp. Egentlig har denne spiller spøgt i 
den amerikanske bevidsthed i årtier, og det er selvom han - eller hun eller hen eller dét - slet ikke 
er herfra planeten. Da Hillary Clinton var gæst hos talkshowværten Jimmy Kimmel for en måneds tid 
siden, sagde hun blandt andet, at hun ikke kan afvise, at rumvæsener har været forbi jorden. Hun 
vil gerne se på, hvilke informationer myndighederne ligger inde med og lægge dem frem for 
offentligheden. Hvis hun altså bliver præsident. Vi taler om besøg fra det ydre rum. Har de været 
her, rumvæsenerne. Og er der i så fald nogen, der ved det, men holder det hemmeligt for 
offentligheden? Medvirkende: Thomas /Ervold Bjerre; lektor ved Amerikanske Studier på SDUI, 
Tobias Selnæs Markussen; fotograf. Værter: Jesper Dein og Karen Secher. 

Hør radioindslaget: 

http://www.dr.dk/radio/ondemand/pl/pl-eftermiddag-2016-05-03#!/ 


Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 






